祖雲達斯重組鋒線 踢走兩冗員
2024年05月11日 23:01
東網電視
更多新聞短片
祖記踢走兩冗員。(Getty Images)
祖雲達斯今季表現低迷，意甲僅排第3，會方計劃重組前鋒線，踢走冗員，矛頭直指兩位攻擊球員，分別係24歲前意大利國腳摩斯堅恩，同埋30歲前波蘭國腳米利克。
《米蘭體育報》報道，祖雲達斯認為，摩斯堅恩同米利克表現遠遜預期，已被列入可出售名單，會方希望兩人獲買家承接，收回資金再在市場物色新前鋒。
摩斯堅恩年少成名，早在2019年入選國家隊，並成為史上第2年輕入波國腳，但係之後愈踢愈唔對路，踢過維羅納、愛華頓、巴黎聖日耳門，今季為祖記上陣19場0入球0助攻，現時年薪330萬(約3,200萬港元)，叫佢減人工又唔肯，所以決定踢佢走。
米利克踢過拿玻里同馬賽，上季由馬賽外借祖記，今季正式加盟，兩季上陣70場入16球，今季交出7入球1助攻，不過只係大後備，並已被基倫耶迪斯取代，來季唔打算留用佢。